62015TJ0433_INF
Üldkohtu (teine koda) 5. juuni 2019. aasta otsus –Bank Saderat vs. nõukogu
(kohtuasi T‑433/15)
Lepinguväline vastutus – Ühine välis- ja julgeolekupoliitika – Iraani vastu suunatud piiravad meetmed – Rahaliste vahendite külmutamine – Piirang liikmesriikide territooriumile lubamise valdkonnas – Selle kahju hüvitamine, mis hagejale väidetavalt tekkis tema nime kandmise ja jätmisega nende isikute ja üksuste loetellu, kelle suhtes kohaldatakse asjaomaseid piiravaid meetmeid – Üksikisikutele õigusi andva õigusnormi piisavalt selge rikkumine
1.
Lepinguväline vastutus – Tingimused – Õigusvastasus – Kahju – Põhjuslik seos – Tõendamiskoormis – Ühe tingimuse puudumine – Kahju hüvitamise nõude tervikuna rahuldamata jätmine
(ELTL artikli 340 teine lõik)
(vt punktid 40 ja 41)
2.
Lepinguväline vastutus – Tingimused – Üksikisikutele õigusi andva õigusnormi piisavalt selge rikkumine – Liidu institutsiooni piiratud või olematu kaalutlusruum õigusakti vastuvõtmisel – Kaasnevate asjaolude arvesse võtmise vajadus
(ELTL artikli 340 teine lõik)
(vt punktid 48, 49, 53–56, 62 ja 73)
3.
Lepinguväline vastutus – Tingimused – Õigusvastasus – Institutsioonide tegevuse seaduslikkuse hindamine – Rahaliste vahendite külmutamise meetmed – Kahju hüvitamise nõue, mille on esitanud ettevõtja, kelle suhtes on võetud individuaalne piirav meede – Kriteeriumid – Piiravad meetmed, millega järgitakse ühise välis- ja julgeolekupoliitika õiguspärast eesmärki
(ELL artikkel 21; ELTL artikli 215 lõige 2)
(vt punktid 50 ja 51)
4.
Lepinguväline vastutus – Tingimused – Üksikisikutele õigusi andva õigusnormi piisavalt selge rikkumine – Tõendamise kord – Nõukogu ühe või enama akti tühistamine, mis on aluseks hageja väidetud kahjule, sh tühistamine, mis on otsustatud Üldkohtu otsusega, mis tehti enne kahju hüvitamise hagi esitamist – Ümberlükkamatu tõendi puudumine
(vt punkt 52)
5.
Lepinguväline vastutus – Tingimused – Üksikisikutele õigusi andva õigusnormi piisavalt selge rikkumine – Üksikisikutele õigusi andev õigusnorm – Mõiste – Iraani vastu suunatud piiravate meetmete vastuvõtmise tingimused – Kaasaarvamine
(ELTL artikli 340 teine lõik; nõukogu määrus nr 423/2007, artikli 7 lõige 2; nõukogu määrus nr 961/2010, artikli 16 lõike 2 punkt b; nõukogu määrus nr 267/2012, artikli 23 lõike 2 punkt a)
(vt punktid 60 ja 61)
6.
Lepinguväline vastutus – Tingimused – Õigusvastasus – Liidu õiguse piisavalt selge rikkumine – Kohtupraktikast tuleneva kohustuse tõendada füüsiliste või juriidiliste isikute suhtes võetud piiravate meetmete põhjendatust rikkumine nõukogu poolt – Puudumine
(ELTL artikli 340 teine lõik)
(vt punktid 63–68 ja 74)
Ese
ELTL artikli 268 alusel esitatud nõue sellise kahju hüvitamiseks, mis on hagejale väidetavalt tekkinud tema nime kandmisega kindlaksmääratud isikute ja üksuste loetellu, mis asub nõukogu 19. aprilli 2007. aasta määruses (EÜ) nr 423/2007, mis käsitleb Iraani vastu suunatud piiravaid meetmeid (ELT 2007, L 103, lk 1); nõukogu 25. oktoobri 2010. aasta määruses (EL) nr 961/2010, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EÜ) nr 423/2007 (ELT 2010, L 281, lk 1), ning nõukogu 23. märtsi 2012. aasta määruses (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT 2012, L 88, lk 1).
Resolutsioon
1.
Jätta hagi rahuldamata.
2.
Jätta Bank Saderat plc kohtukulud tema enda kanda ning mõista temalt välja Euroopa Liidu Nõukogu kohtukulud.
3.
Jätta Euroopa Komisjoni kohtukulud tema enda kanda.